**Iepirkuma norises atbilstības pārbaudes lapa**

Lietotie saīsinājumi:

IUB – Iepirkumu uzraudzības birojs

PVS – IUB Publikāciju vadības sistēma

EIS – Elektronisko iepirkumu sistēma eis.gov.lv

PIL – Publisko iepirkumu likums

SPSIL – Sabiedrisko pakalpojumu sniedzēju iepirkumu likums

|  |  |  |
| --- | --- | --- |
| **Nr.p.k.** | **Pārbaudāmais jautājums** | **Jā/Nē** |
| **1.** | **Iepirkuma komisija:** |  |
| 1.1 | lēmuma pieņemšanā ievērojusi kvorumu (sēdē piedalījās 2/3 locekļu, bet ne mazāk kā 3); |  |
| 1.2. | ir dokumentējusi visus iepirkuma posmus; |  |
| 1.3. | katrs iepirkuma komisijas loceklis un eksperts, ja tāds tika piesaistīts, piedāvājumus ir vērtējis individuāli (izņemot gadījumu, kad piedāvājumu izvēlei tiek izmantota tikai cena). |  |
| **2.** | **Nav nepamatoti noraidīti** pretendentu piedāvājumi: |  |
| 2.1. | neskaidrību gadījumā pieprasīts skaidrojums un papildu dokumenti; |  |
| 2.2. | nav noraidīts piedāvājums formālu iemeslu dēļ (piemēram, jo nav pievienots dokumenta tulkojums vai nav atbilstoši noformēti dokumentu atvasinājumi); |  |
| 2.3. | nav automātiski noraidīts pretendents, ja ir šaubas par nepamatoti lētu piedāvājumu. |  |
| **3.** | Piedāvājumu vērtēšanas laikā ir nodrošināts vienlīdzīgas attieksmes princips attiecībā uz pretendentiem, nav pieļauti pretendenta iesniegtā tehniskā **piedāvājuma grozījumi vai papildinājumi** |  |
| **4.** | Uzvarējušā pretendenta kvalifikācija ir atbilstoša normatīvo aktu un iepirkuma dokumentācijā noteiktajām prasībām, t.sk.: |  |
| 4.1. | **neizpildītu saistību nodokļu jomā pārbaude** veikta gan uz piedāvājumu iesniegšanas pēdējo dienu, gan dienu, kad pieņemts lēmums par uzvarētāju iepirkumā; |  |
| 4.2. | uz to **neattiecas izslēgšanas nosacījumi**, tai skaitā Sankciju likumā noteiktie; |  |
| 4.3. | pretendents un tā piesaistītie speciālisti **atbilst** visām iepirkuma dokumentācijā noteiktajām **kvalifikācijas prasībām**; |  |
| 4.4. | **izslēgšanas nosacījumu pārbaude** veikta gan **apakšuzņēmējiem**, kuru veicamo būvdarbu vai sniedzamo pakalpojumu vērtība ir vismaz 10 000 *euro* (izņemot PIL 9.panta iepirkumos), gan arī **personām, uz kuru iespējām** pretendents **balstās** savas kvalifikācijas apliecināšanai (pasūtītājam jānoskaidro, kādas tiesiskās attiecības pretendentam būs ar tā piesaistītajiem speciālistiem, ja tie tiks piesaistīti ar apakšuzņēmēja vai cita komersanta starpniecību, arī tie ir atzīstami par personām, uz kuras iespējām pretendents balstās), gan arī uz kandidāta vai pretendenta **patieso labuma guvēju**;  |  |
| 4.5. | Pasūtītājam ieteicams telefoniski/elektroniski sazināties ar iepirkuma uzvarētāja pieredzes aprakstā norādītajiem pasūtītājiem, lai pārliecinātos par **pieredzes atbilstību faktiskajai situācijai** (lai nodrošinātos, ka nav iesniegti viltoti pieredzes apliecināšanas dokumenti). Ja šāda saziņa notikusi, to būtu jāatspoguļo iepirkuma dokumentācijā.  |  |
| **5.** | Uzvarējušā pretendenta tehniskais **piedāvājums** **atbilst visām** iepirkuma dokumentācijā noteiktajām **prasībām**, tai skaitā ir iesniegti visi iepirkuma dokumentācijā prasītie dokumenti (piemēram, līguma izpildes grafiks, apliecinājumi)  |  |
| **6.** | Uzvarējušā pretendenta piedāvājums vērtēts **atbilstoši** iepirkuma dokumentācijā noteiktajiem **piedāvājuma izvērtēšanas kritērijiem** |  |
| **7.** | Ir **noraidīts** tāda pretendenta piedāvājums, kura piedāvātā līgumcena **par 150% pārsniedz** paziņojumā par līgumu, EIS vai iepirkuma dokumentācijā norādīto paredzamo **līgumcenu**  |  |
| **8.** | Iepirkumā nav konstatējams **interešu konflikts:** |  |
| 8.1. | ja dokumentu sagatavotājam ir konstatēta **interešu konflikta situācija**, saistītā pretendenta **piedāvājums ir noraidīts**; |  |
| 8.2. | ja iepirkuma komisijas loceklim, iepirkuma komisijas sekretāram vai ekspertam ir konstatēta **interešu konflikta situācija** un viņš nav piedalījies dokumentu sagatavošanā, viņš sevi ir **atstatījis** no dalības iepirkuma komisijā; |  |
| 8.3. | pasūtītājs ir veicis pārbaudi, vai iepirkuma komisijas locekļi, iepirkuma komisijas sekretārs, eksperti un dokumentu sagatavotājs **nav saistīts ar uzvarējušo pretendentu vai nepārstāv viņa intereses**;[[1]](#footnote-1) |  |
| **9.** | Iepirkuma norisē nav konstatējamas **aizdomas par krāpšanu**[[2]](#footnote-2):**!** **šaubu gadījumā** ieteicams sazināties ar aģentūras atbildīgo projektu vadītāju  |  |
| 9.1. | iepirkumā nepiedalās **vieni un tie paši piegādātāji**, kas piedalās citos līdzīgos pasūtītāja iepirkumos3;  |  |
| 9.2. | piegādātāju **piedāvājumi nav noformēti līdzīgi**, tajos nav konstatējamas vienādas kļūdas; |  |
| 9.3. | piegādātājiem nav **vienādas adreses vai vienādas kontaktpersonas**; |  |
| 9.4. | piegādātāju piedāvātās cenas nav līdzīgas, piemēram, vairāku pretendentu piedāvāto **cenu starpība nepieaug vienādā procentuālā apmērā**; |  |
| 9.5. | nav konstatējamas **viltojumu pazīmes** (neskaidri zīmogi, neskaidri paraksti) piegādātāju iesniegtajos dokumentos. |  |

1. https://www.iub.gov.lv/lv/skaidrojums-interesu-konflikta-aktualie-jautajumi-publiskajos-iepirkumos [↑](#footnote-ref-1)
2. [Eiropas Komisijas Informatīvo paziņojumu par krāpšanas pazīmēm attiecībā uz ERAF, ESF un Kohēzijas fondiem, kurā ar piemēriem aprakstīti krāpšanas gadījumu indikatori.](https://www.iub.gov.lv/sites/iub/files/ek_inform.zin._krapsana_erafesfkf1.pdf)

3 Par karteļa pazīmēm sk. Konkurences padomes materiālu <https://www.kp.gov.lv/lv/media/10127/download> [↑](#footnote-ref-2)